Source: http://docplayer.hu/2377628-A-cselekvokepesseg-megallapitasanak-bioetikai-elvei.html
Timestamp: 2017-08-22 15:27:47
Document Index: 36781467

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

A CSELEKVÔKÉPESSÉG MEGÁLLAPÍTÁSÁNAK BIOETIKAI ELVEI* - PDF
Download "A CSELEKVÔKÉPESSÉG MEGÁLLAPÍTÁSÁNAK BIOETIKAI ELVEI*"
1 Kovács József A CSELEKVÔKÉPESSÉG MEGÁLLAPÍTÁSÁNAK BIOETIKAI ELVEI* Kevés olyan fogalom van, amely akkora népszerûségre tett szert az utolsó harminc év bioetikai irodalmában, mint a tájékozott beleegyezés fogalma. Az elv kialakulásának története egyfajta orvosetikai sikertörténet, mert a nürnbergi pert követôen felélénkülô orvosetikai és orvosjogi vitáknak ahhoz a részéhez tartozik, amelyben sikerült egyetértésre jutni. A hazai szakirodalomban a fogalom már 1990-ben megjelent 1, de a kifejezést egy ideig alig használták, amit az is jelez, hogy az angol informed consent terminusnak még meghonosodott magyar megfelelôje sincs. Az egészségügyrôl szóló évi CLIV. törvény (egészségügyi törvény) bevezeti a fogalmat a magyar egészségügyi jogba, noha tájékoztatáson alapuló beleegyezésrôl beszél [15. (3) bekezdés], ami szó szerinti értelemben ugyan nem pontosan ugyanazt jelenti (hiszen a tájékoztatott beteg nem feltétlenül tájékozott is egyben), viszont a törvény kétségtelenül a tájékozott beleegyezés értelmében használja a fogalmat, ami így a hazai jogrendszer része lett. Az új törvény egyik fô célja, hogy elôsegítse az elmúlt évtizedek paternalisztikus orvosi gyakorlatának megváltoztatását, és biztosítsa a betegeket megilletô jogok érvényesülését. A törvény szellemiségében magáévá teszi a tájékozott beleegyezés doktrínáját, s a korábbi egészségügyi törvényhez képest rendkívül konkrét iránymutatást ad arról, hogy egy orvosi beavatkozás elôtt milyen részletekre kell a tájékoztatásnak kiterjednie. A törvény minden beavatkozás feltételeként jelöli meg a beteg tévedéstôl, megtévesztéstôl, fenyegetéstôl és kényszertôl mentes, megfelelô tájékoztatáson alapuló beleegyezését [15. (3) bekezdés]. Hasonlóképpen foglal állást a Magyar Orvosi Kamara Etikai Kódexe, amely utal a doktrínát jelzô angol informed consent terminusra is. 2 Az erôsen paternalisztikus gyakorlat megváltozása természetesen nem mehet végbe máról holnapra. Az orvos és a beteg közötti kommunikáció jobbítása mégis sürgetô feladat, mely nagymértékben javíthatja az egészségügy légkörét, növelheti az orvos és a beteg közötti bizalmat. Az elfogadott egészségügyi kódexnek több olyan, a tájékozott beleegyezés elvét érintô rendelkezése van, amely a betegek jogainak jobb érvényesítése érdekében változtatásra szorul. Mivel a jogalkotás napirendjére került a Polgári törvénykönyv cselekvôképességre vonatkozó szabályainak reformja, érdemes újragondolni, hogy az egészségügyi törvénynek a nem teljesen cselekvôképes betegek jogait érintô szabályai megfelelôen alkalmazkodnak-e a mindennapok során felmerülô problémákhoz. Másképpen fogalmazva: a de jure és a de facto cselekvôképesség közötti fogalmi különbség vajon nem csökkenthetô-e differenciáltabb jogi szabályozással. A TÁJÉKOZOTT BELEEGYEZÉS FOGALMA A tájékozott beleegyezés a beteg által adott önkéntes, szabad és informált felhatalmazás az orvos által tervezett beavatkozás elvégzésére. Az elv az orvos beteg viszony új kommunikációs modellje, amelyben az orvos a beteget bevonja a döntéshozatali folyamatba, s a beteg az orvostól kapott információk segítségével maga dönt arról, hogy a lehetséges diagnosztikus vagy terápiás alternatívák közül melyiket alkalmazzák az ô esetében. Így az orvosi szakmai szempontokkal együtt a beteg értékpreferenciái is szerepet kaphatnak a megfelelô beavatkozás kiválasztásában. Tájékozott beleegyezés esetén a beteg nem egyszerûen azt teszi, amit az orvos tanácsol, hanem végsô soron ô maga dönt arról, hogy egy beavatkozás elfogadható-e a számára, mindazon elônyök és hátrányok ismeretében, amelyekrôl ôt az orvos tájékoztatta. Mivel a beteg a tájékoztatás alapján a beavatkozást vagy kezelést gyakran visszautasítja (ez a tájékozott visszautasítás), ezért az elnevezés megtévesztô. Valójában nem tájékozott beleegyezésrôl, hanem tájékozott döntésrôl van szó, a szakirodalomban mégis a tájékozott beleegyezés kifejezés terjedt el. A tájékozott beleegyezés mint követelmény filozófiai alapja az ember autonómiája tiszteletének az elve. Autonóm az a személy, aki fizikai és pszichológiai korlátozás nélkül, szabadon mérlegelhet cselekvési * Jelen dolgozat a szerzô A modern orvosi etika alapjai. Bevezetés a bioetikába címû kötete közelmúltban megjelent második, átdolgozott és bôvített kiadásának 6. fejezetén alapul. A kötet elsô kiadásának méltatását lásd: Fundamentum 1998/1 2. sz o. Köszönet illeti a Medicina Könyvkiadót, amiért hozzájárult, hogy a szerzô a kötet egy fejezetét felhasználja e tanulmány megírásakor. FUNDAMENTUM / SZÁM döntés elôtt / 91
2 alternatívák között, majd az általa választott alternatívának megfelelôen cselekedhet. Nem autonóm az az ember, aki nem képes szabadon mérlegelni (például elmebetegség, a rá gyakorolt pszichológiai presszió vagy egyszerûen informálatlansága következtében), vagy nem cselekedhet az általa választott terv szerint (például a vele szemben alkalmazott fizikai korlátozás miatt). Az autonómia tisztelete elvét a személyiség tisztelete elveként is meg szokták fogalmazni, amely szerint minden autonóm embernek joga van szabadon, saját értékei és élettervei szerint dönteni és cselekedni, s ennek a jognak csak mások hasonló jogai szabhatnak határt. 3 Az autonómia tiszteletének filozófiai elvét a jogban az egyén önrendelkezési jogaként szokták megfogalmazni. Hasonlóan széles körûen elismert jog mindenkinek saját teste integritásához való joga: az angol amerikai jogrendszer például testi sértésnek tekinti már azt is, ha valaki más testét annak beleegyezése nélkül szándékosan megérinti. Mivel az orvosi beavatkozások a test érintésével járnak, ezért ehhez cselekvôképes beteg esetén mindig az érintett beleegyezése szükséges. 4 A beleegyezés csak akkor tekinthetô azonban autonómnak, ha az illetô tudja, hogy mibe egyezik bele. Mivel mint láttuk egy személy autonómiája, szabadsága csak akkor tényleges, ha az illetô megfelelôen tájékozott saját helyzete s a számára lehetséges cselekvési alternatívák tekintetében, így a beteg tájékoztatása a tervezett beavatkozások elônyeirôl, hátrányairól stb. voltaképpen a beteg szabad döntéséhez szükséges feltételek megteremtését is jelenti, a beteg szabadságjogainak a biztosítását az egészségügy területén. Az autonómia elve egyszerûen megfogalmazva azt jelenti, hogy mindenkinek joga van arra, hogy élete fontos dolgaiban saját maga döntsön saját céljai, elvei és értékei alapján, az autonómia tiszteletének az elve orvosi vonatkozásban pedig azt, hogy tiszteletben kell tartani a betegeknek azt a jogát, hogy kezelésükrôl saját maguk döntsenek. Az autonóm döntés lehetôsége adja emberi méltóságunk tudatának jelentôs részét, s méltóságunk sérül, ha számunkra fontos dolgokban mások döntenek helyettünk. Autonómiánk tudatának fontosságát kitûnôen fejezi ki Isaiah Berlin: Azt kívánom, hogy életem és döntéseim tôlem függjenek, s ne külsô erôktôl, bármifélék legyenek is azok. Azt kívánom, hogy saját akaratom eszköze legyek és ne másoké. Azt kívánom, hogy alany legyek s ne tárgy; hogy saját indítékaim, tudatos céljaim mozgassanak, s ne okok, amelyek kívülrôl csak hatnak rám. Azt kívánom, hogy valaki legyek, s ne akárki; cselekvô, aki dönt, s nem az, aki helyett mások döntenek, olyan, aki magát irányítja, s nem a külsô természet vagy más ember által irányított. ( ) Mindenekfelett pedig azt kívánom, hogy tudatában legyek annak, hogy gondolkodó, akaró, tevékeny lény vagyok, aki felelôs saját döntéseiért, s azokat indokolni képes elveire és céljaira való hivatkozással. 5 MIKOR NEM SZÜKSÉGES A BETEGTÔL TÁJÉKOZOTT BELEEGYEZÉST KÉRNI? Bizonyos esetekben a beteg tájékoztatásától, illetve beleegyezésétôl el lehet tekinteni. A szakirodalom a következô kivételeket ismeri: 6 Közegészségügyi szükséghelyzetekben, ha a beteg bele nem egyezése mások érdekét veszélyeztetné, bizonyos orvosi beavatkozások eltûrésére a beteg kötelezhetô, így ilyenkor beleegyezése nem szükséges (például kötelezô védôoltások, karantén stb.). Sürgôs szükség esetén, amikor a beteg nincs abban a helyzetben, hogy tájékoztatást hallgasson meg, vagy explicit módon beleegyezzen, de beleegyezése feltételezhetô (például eszméletlen beteg, vagy félrenyeléses fulladásos akut életveszély esetében stb.). Idetartozik például egy mûtét kiterjesztésének kérdése is, amikor a beteg tájékozott beleegyezést adott a mûtétbe, de a mûtét során halaszthatatlanul szükségessé válik annak olyan irányú kiterjesztése, amelyet a beteggel természetesen nem közölhettek elôre, így abba nem egyezhetett bele. A szakirodalomban iránymutató ilyen eset volt például az, amikor egy orvos a császármetszés során elkötötte a beteg petevezetékét, hogy a beteg ne eshessen többé teherbe, ugyanis a mûtét során a méh falában egy fibroid tumort talált. A beteg az orvost beperelte, s a bíróság az orvost elmarasztalta, mert úgy találta, hogy mivel a tumor nem jelentett azonnali veszélyt a beteg életére és egészségére, ezért a mûtétet nem lett volna szabad kiterjeszteni. Ilyen esetben csak akkor fogadható el a mûtét beleegyezés nélküli kiterjesztése, ha az a beteg életének a megmentéséhez szükséges. 7 Amikor a beteg lemond a tájékoztatásról. Elôfordulhat, hogy a beteg szeretne lemondani a tájékoztatásról, mert úgy érzi, hogy az információk csak szorongással töltenék el, s jobban szeretné teljes egészében az orvosra bízni a döntést, s a hagyományos, paternalisztikus orvos beteg viszonyt létrehozni maga és az orvos között. Erre a betegnek joga van, s az orvosnak el kell fogadnia a döntést. A beteg azonban csak akkor mondhat le a tájékoztatáshoz való jogáról, ha ennek a jognak tudatában van, vagyis errôl ôt az orvos felvilágosította. Ilyenkor a betegnek meg kell értenie, hogy jogról mond le, s nem pusztán kedvezményrôl. Nem szabad a beteget a tájékozott beleegyezés jogáról való lemondásra kényszeríteni, például úgy, hogy azt mondják neki, nincs is ilyen joga. Az is kényszernek számít, ha az orvos azt állítja egy 92 / döntés elôtt SZÁM / FUNDAMENTUM
3 beavatkozásról, hogy az egyszerû és veszélytelen, s így a beteg lemond a további tájékoztatásról, holott a valóságban a beavatkozás veszélyes és nem rutin jellegû. 8 A legtöbbet vitatott kivételek közé a terápiás privilégium tartozik. Voltaképpen az orvosnak azt a lehetôségét jelenti, hogy bizonyos információkat visszatartson, ha úgy látja, hogy annak közlésébôl a betegnek fizikai vagy pszichológiai kára származna. Ezzel kapcsolatban az a legfôbb probléma, hogy túlságosan tágan értelmezve szinte bármiféle információ visszatartására feljogosíthatja az orvost, s így erôsen veszélyezteti a betegnek a tájékoztatáshoz való jogát. Semmiképpen sem szabad a terápiás privilégiumra hivatkozva bizonyos információkat azért visszatartani, mert az orvos attól fél, hogy az információ közlése miatt a beteg egy szükséges orvosi beavatkozásba nem egyezne bele. Ez megengedhetetlenül paternalisztikus viselkedés lenne. Ha az orvos a terápiás privilégiumhoz nyúl, etikailag legmegnyugtatóbb ezt nyíltan tenni, vagyis megmondani a betegnek, hogy jobban szeretne bizonyos információkat csak általánosságban megadni és azok részleteit hozzátartozójával megbeszélni, mert úgy gondolja, hogy az információk csak feleslegesen felizgatnák ôt. Természetesen ez a közlés önmagában is szorongással töltheti el a beteget, de ha az ilyen módon mégis beleegyezik bizonyos információk csak általánosságban való közlésébe, akkor ez etikailag megengedhetô. 9 A terápiás privilégium használata a beteg beleegyezése nélkül csak nagyon szûk megfogalmazásban elfogadható: az orvos csak akkor tarthat vissza bizonyos információkat, ha azok közlésével a beteget olyan súlyosan károsítaná, hogy kompetens döntésre alkalmatlanná tenné. Mivel így szûken megfogalmazva a terápiás privilégium csak azokban az esetekben teszi lehetôvé az információ visszatartását, ha az információ a beteget szinte cselekvôképtelen állapotba hozná, s mivel a beteg cselekvôképtelensége önmagában is indokolja, hogy csak jogi képviselôjét tájékoztassák, s az ô beleegyezését kérjék, ezért legcélszerûbbnek látszik a terápiás privilégiumról teljesen lemondani, s ezt a kivételt nem elfogadni. Magyarországon 1990 márciusa óta a hatályos jog nem teszi lehetôvé, hogy az orvos bármit is eltitkoljon a beteg elôl. 10 Mivel azonban lehetnek (bár kivételesen ritkán) olyan helyzetek, amikor a beteg érdekében erre szükség van, ezt csak az említett nyílt (a beteg által engedélyezett) módon vagy arra való hivatkozással lehet megtenni, hogy az információ a beteget cselekvôképtelen, így érvényes döntésre képtelen állapotba hozná. Ekkor azonban nem terápiás privilégiumról, hanem a beteg cselekvôképtelenségérôl van szó. Végül el lehet tekinteni a tájékozott beleegyezéstôl cselekvôképtelen beteg kezelésekor. Ilyenkor a beteg törvényes képviselôje ad tájékozott beleegyezést. De ki tekinthetô cselekvôképtelennek? Elsô pillanatban nagyon könnyûnek tûnik a válasz, hiszen cselekvôképtelen mindenki, akit a jog annak tekint. A de facto cselekvôképtelenség és a de jure cselekvôképtelenség azonban sok esetben eltér egymástól, ezért nem kerülhetjük meg a kérdés alaposabb vizsgálatát. A CSELEKVÔKÉPESSÉG MEGÁLLAPÍTÁSÁNAK ELVEI Az orvosi beavatkozásba való beleegyezés vagy annak elutasítása jognyilatkozat. Érvényes jognyilatkozatot azonban csak cselekvôképes ember tehet, vagyis az, akinek az ügyei viteléhez szükséges belátási képessége megvan. A magyar jog szerint cselekvôképtelen az a kiskorú, aki tizennegyedik életévét nem töltötte be (Ptk. 15. ), illetve az, akit a bíróság cselekvôképességet kizáró gondnokság alá helyezett (Ptk. 16. ), továbbá az is, aki olyan állapotban van, hogy az ügyei viteléhez szükséges belátási képessége teljesen hiányzik (Ptk. 17. ). Korlátozottan cselekvôképes a tizennegyedik életévét már betöltött kiskorú, (Ptk. 12. ) s az a nagykorú is, akit a bíróság korlátozottan cselekvôképesnek nyilvánított. (Ptk. 13. (1) bek.). A felsorolt kategóriák alkalmazása azonban a gyakorlatban nem könnyû, hiszen általában, ha a nagykorú beteget a bíróság nem nyilvánította elôzôleg korlátozottan cselekvôképesnek vagy cselekvôképtelennek, akkor az elsô döntést az orvosnak kell meghoznia: elfogadja-e betege sokszor furcsa döntését mint cselekvôképes ember döntését, vagy a furcsa saját véleménye szerint ésszerûtlen döntést tekintse-e a megfelelô belátási képesség hiánya bizonyítékának. A beteg cselekvôképességét így legtöbbször az orvosnak kell elôször megítélnie. A szakirodalomban általában a szükséges belátási képesség következô kritériumait szokták alkalmazni. Cselekvôképes az, aki egyáltalán valamiféle döntésre képes, aki tanújelét adja, hogy egyáltalán elônyben részesíteni, akarni képes valamit. Ezen kritérium szerint tehát nem cselekvôképes például egy eszméletlen ember vagy egy újszülött, de cselekvôképes mindenki, aki bármiféle akaratnak, vágynak tanújelét adja. Ez a kritérium azonban elfogadhatatlanul tág, hiszen szinte kivétel nélkül minden döntést a cselekvôképesség jelének tekint, holott éppen az lenne a feladat, hogy megállapítsa, mi különböztet meg egy cselekvôképes döntést egy cselekvôképtelentôl. 11 FUNDAMENTUM / SZÁM döntés elôtt / 93
4 Cselekvôképes az, aki ésszerû döntésre képes, akinek döntése helyeselhetô. Ez a kritérium azonban túlságosan homályos, hiszen a racionalitás fogalmát nem definiálja, így félô, hogy a cselekvôképességet eldöntô orvos a saját értékrendjét fogja etalonnak tekinteni, s így azt a döntést fogja csak racionálisnak tartani, amely megegyezik az övével. Ebben az esetben azonban a tájékozott beleegyezés joga arra redukálódna, hogy a betegnek joga lenne egyetérteni orvosával, hiszen egyet nem értés esetén rögtön cselekvôképtelennek lenne tekinthetô. A valóságban azonban ritkán dönthetô el, hogy objektíve mi a helyes döntés, hiszen a helyes döntés mindig érték-relatív. Ez a kritérium a racionalitást s legtöbbször az egészséget tekinti a legfôbb értéknek. Ennek helyessége azonban vitatható, hiszen mind az egészség, mind a racionalitás csak egy a számos érték közül, s sok ember számára nem is a legfontosabb. Minden embernek joga van bizonyos határok között ésszerûtlen döntésekre is. Nem csak a bölcs, megfontolt döntéseket hozó ember tekinthetô cselekvôképesnek, hanem a meggondolatlan döntéseket hozó is, ezért ez a kritérium túl szigorú és túl paternalisztikus. 12 Cselekvôképes az, akinél maga a döntési folyamat ésszerû, vagyis ésszerû érvek figyelembevételével megy végbe (noha az eredmény nem feltétlenül ésszerû). Itt tehát azt vizsgálják, hogy a kapott információkat a beteg a döntése során figyelembe vette-e, az elônyöket, hátrányokat mérlegelte-e, gondolkodását nem befolyásolta-e elmebetegség vagy más kóros motívum. Például, ha egy hatvanéves nôbeteg egy emlôcarcinoma megoperálását azzal utasítja el, hogy véleménye szerint ez megakadályozza majd abban, hogy gyereke szülessen, és sikeres filmszínésznôi karriert fusson be, akkor itt a beteg döntését oly mértékben befolyásolták irracionális motívumok, hogy cselekvôképessége megkérdôjelezhetô. 13 A probléma e kritérium figyelembevételekor az, hogy ha például egy elmebeteg elutasít egy elektrosokk-kezelést, akkor sokszor lehetetlen megmondani, hogy ebben az elutasításban milyen szerepet játszottak irracionális motívumok (például a beteg attól való félelme, hogy az elektrosokk révén ellenségei fenyegetô üzeneteket küldenek majd neki), s milyen mértékben született a döntés racionális, elfogadható motívumok alapján (például azért, mert a beteg egyszerûen fél az elektrosokk-kezeléstôl). Cselekvôképes az, aki a neki adott tájékoztatást megérti és képes felmérni döntései következményeit. A gyakorlatban ez a kritérium tûnik a cselekvôképesség legmegfelelôbb standardjának. Ez egyben azt is jelenti, hogy bizonyos eltérések lehetnek a de jure cselekvôképesség és a de facto cselekvôképesség között. Az eltérés egyik oka az, hogy a jog a cselekvôképes személy fogalmát definiálja, az orvosi beavatkozásokba való beleegyezéskor viszont a cselekvôképes döntés fogalma a lényeges. Vagyis valaki lehet jogilag cselekvôképtelen vagy korlátozottan cselekvôképes, ami azt jelenti, hogy az illetô általában, az esetek többségében nem rendelkezik az autonóm döntéshez szükséges belátási képességgel, ugyanakkor ténylegesen, az adott helyzetben képes lehet arra, hogy a lényeges összefüggéseket megértve autonóm, cselekvôképes döntést hozzon. Lehetséges például, hogy egy tizenhét éves lány, aki fogamzásgátlót kér orvosától, bár de jure nem tehet jogilag érvényes beleegyezést az orvosi kezelésbe, de facto azonban tette következményeit tökéletesen meg tudja érteni. Ezért több országban a jog ismeri az úgynevezett érett kiskorú fogalmát, s ennek alapján például Nagy-Britanniában tizenhat év feletti kiskorú bármely orvosi beavatkozásba érvényes beleegyezést adhat. Sôt terápiás kísérletek kapcsán szokták tanácsolni, hogy hét-nyolc év fölött az érintett gyerekek beleegyezését is ki kell kérni, s beleegyezésük nélkül a terápiás kísérletet rajtuk nem szabad elvégezni. Hasonlóképpen az elmebeteg is képes lehet világos pillanataiban érvényes beleegyezésre, illetve elutasításra orvosi kezeléseket illetôen, például Angliában elmebeteg ilyen döntését a bíróságok sok esetben akceptálták. Így erkölcsileg mindenki érvényes beleegyezést adhat, aki képes megfelelô szinten megérteni, mibe is egyezett bele. 14 De mit jelent a megfelelô szintû megértés? Ez mindig attól függ, hogy mekkora a döntés tétje, mekkora például az a haszon, amelyrôl a beteg le akar mondani. Ha a döntés tétje kicsi, akkor nagyon alacsony szintû megértést is elegendônek lehet tartani, de ha a beteg egy nagyon fontos, számára nagy terápiás haszonnal kecsegtetô beavatkozásba nem adja beleegyezését, akkor itt célszerû a mércét nagyon magasra emelni, s az ilyen döntést csak akkor elfogadni cselekvôképesnek, ha a beteg tökéletesen tisztában van döntése következményeivel. Azt is lehetne mondani, hogy ha a beteg döntése hasonló az orvoséhoz, akkor viszonylag alacsony szintû megértést is el lehet fogadni egy cselekvôképes döntés alapjaként, ha viszont a beteg döntése radikálisan különbözik az orvos javaslatától, ha az orvos véleménye szerint a beteg nagyon rosszul járna, ha döntését elfogadnák, akkor a beteg döntése csak akkor fogadható el cselekvôképesnek, ha az a döntés következményeinek nagyon pontos és alapos megértésén alapul. A cselekvôképesség eldöntésére tehát a gyakorlatban két lépcsôben kerül sor. Egyéb adat híján az elsô szakaszban az orvosnak a beteg cselekvôképességét kell feltételeznie, s meg kell kísérelnie a beteg tájékoztatását a tervezett beavatkozásokról. Ha a tájékoztatás lehetetlen, ha a beteg nem képes az adott információk meg- 94 / döntés elôtt SZÁM / FUNDAMENTUM
5 értésére, ha nem ért vagy félreért valami lényegeset, s ezt a félreértést az orvos nem tudja újabb magyarázattal korrigálni, egyszóval ha a beteg megfelelô tájékoztatása lehetetlen, akkor ô az orvosi beavatkozásba tájékozottan nem tud beleegyezni, ezért ilyenkor ebben a vonatkozásban cselekvôképtelennek minôsül. Az a megnyugtató, ha ezt pszichiáter állapítja meg. 15 CSELEKVÔKÉPTELEN BETEG KEZELÉSEKOR KÖVETENDÔ ELJÁRÁSOK Ha a beteg cselekvôképtelenségét bíróság mondta ki, akkor az eljárás egyszerû, hiszen a bíróság ilyenkor kinevezi a beteg törvényes képviselôjét is, s ô lesz az, aki a beteg nevében a tájékozott beleegyezést adja. Problémák leginkább akkor keletkeznek, ha az orvos a beteget cselekvôképtelennek ítéli, noha errôl bírósági döntés nincs. Ilyenkor természetesen legjobb gyámhatósághoz vagy bírósághoz fordulni, a beteg cselekvôképtelenségét megítéltetni, s a törvényes képviselô kijelölését megvárni, erre azonban nem mindig van idô. Az egészségügyi törvény rendelkezései szerint a cselekvôképes beteg megnevezheti azt a cselekvôképes személyt, aki helyette dönthet orvosi beavatkozásba történô beleegyezést, illetve visszautasítást illetôen. Ha a cselekvôképtelenné vált betegnek nincs ilyen elôzetes nyilatkozata, akkor a törvény szerint a közeli hozzátartozói gyakorolhatják helyette az orvosi beavatkozásba való beleegyezés, illetve visszautasítás jogát, a törvény által megállapított sorrendben [16. (1), (2) bekezdés]. A megfelelôen kialakított kórházi etikai bizottságok is nagy szerepet játszhatnak a megfelelô belátási képességgel nem rendelkezô betegek cselekvôképtelensége megállapítása irányelveinek és gyakorlatának a kialakításában. Erre nagy szükség van, hiszen egyre több az idôs, sokszor ténylegesen cselekvôképtelen beteg, akinek cselekvôképtelenségét bíróság nem állapította meg. A szakirodalom hangsúlyozza annak a szabálynak a fontosságát, miszerint a sürgôs szükség esetét kivéve a nem cselekvôképes beteg esetén is minden beavatkozáshoz a megfelelô hozzátartozó tájékozott beleegyezése szükséges. 16 A hatályos magyar egészségügyi törvény csak invazív beavatkozások esetén követeli meg, hogy a kezelôorvos a cselekvôképtelen beteg helyett a beteg által megnevezett személy, a törvényes képviselô, illetve a közeli hozzátartozók beleegyezését kikérje. A törvény szerint azonban ez a nyilatkozat nem érintheti hátrányosan a beteg egészségi állapotát, nem vezethet súlyos vagy maradandó egészségkárosodáshoz [16. (4) bekezdés]. A KEZELÉS VISSZAUTASÍTÁSÁNAK JOGA A modern bioetika elvei szerint nagykorú, cselekvôképes betegnek joga van bármely orvosi beavatkozást, kezelést visszautasítani, még életmentô vagy életfenntartó beavatkozást is. Az angolszász jogrendszerben ezt a jogot számos bírósági döntés megerôsítette. (Például bíróságok visszautasították gangrénás végtag életmentô amputációjának elrendelését, amikor a beteg ez ellen tiltakozott, s az orvos bírósághoz fordult. Bírói döntés elismerte respirátorra kapcsolt betegnek azt a jogát, hogy a lélegeztetôgéprôl kérésére lekapcsolják, noha ez elôreláthatólag a halálát eredményezte.) Magyarországon a hatályos egészségügyi törvény szerint a beteg akkor utasíthat vissza életmentô vagy életfenntartó beavatkozást, ha..olyan súlyos betegségben szenved, amely az orvostudomány mindenkori állása szerint rövid idôn belül megfelelô egészségügyi ellátás mellett is halálhoz vezet és gyógyíthatatlan. [20. (3) bekezdés]. A törvény szerint lehetôség van arra is, hogy a beteg közokiratban meghatározza, hogy ha késôbb cselekvôképtelen állapotba kerül, ne alkalmazzanak nála bizonyos életmentô, életfenntartó beavatkozásokat akkor, ha olyan gyógyíthatatlan betegségben szenved, melynek következtében önmagát fizikailag ellátni képtelen, illetve fájdalmai megfelelô gyógykezeléssel sem enyhíthetôk. [22. (1) c) pont.] A szabályozás szerint azonban terhes anya nem utasíthat vissza életmentô vagy életfenntartó beavatkozást, ha elôre láthatóan képes a gyermek kihordására. [20. (6) bekezdés] A magyar szabályozás szerint továbbá a beteg csak azt az ellátást utasíthatja vissza, melynek elmaradása mások életét vagy testi épségét nem veszélyezteti. A fent említett korlátozásokkal tehát nagykorú, cselekvôképes beteg hazánkban is bármely orvosi beavatkozást elutasíthat, illetve semmilyen orvosi beavatkozásba nem köteles beleegyezni. A visszautasításnak azonban tájékozottnak kell lennie: a betegnek tudnia kell, egészségére milyen következményekkel jár ez a lépés. Ha a beteg bizonyos beavatkozásokat téves meggyôzôdésbôl utasít vissza (például egyszerûen nem hiszi el, hogy magas a vérnyomása, mert nem fáj a feje), akkor a kezelés visszautasítása nem tájékozott visszautasítás, s ilyenkor az orvosnak mindent meg kell tennie a tévedés eloszlatására. Ezért egy visszautasítás okát a beteggel mindig meg kell beszélni, az esetleges tévedéseket el kell oszlatni, s meg kell kísérelni a beteg meggyôzését a kezelés szükségességérôl. Végsô soron azonban a döntés joga a betegé. Kevés frusztrálóbb helyzet van egy orvos számára, mint amikor betege egy szükséges orvosi beavatkozást elutasít. Ennek elfogadása az egyik legnehezebb FUNDAMENTUM / SZÁM döntés elôtt / 95
6 orvosi feladat. Természetesen az orvosnak mindent meg kell tennie, hogy betegét ilyenkor a beavatkozásra rábeszélje, de ha ez nem sikerül, a beteg döntését el kell fogadni. Ilyenkor sem alkalmazhat az orvos semmiféle kényszert (bármilyen jó szándékú legyen is az) a beteg beleegyezésének elérésére. (Például nem fenyegetheti meg a beteget azzal, hogy ha egy adott kezelésbe nem egyezik bele, akkor semmiféle egyéb kezelést sem kap, például még a fájdalomcsillapítók adását is megszüntetik stb.) Ha egy adott orvos a beteg kezelését ilyen feltételek között nem tudja vállalni, célszerû segíteni a beteget abban, hogy az egy másik orvost találjon, aki a kezelést így is vállalja. Külön probléma lehet életmentô kezelés elutasítása vallási okokból. A Jehova Tanúi vallási felekezet tagjai például vallásuk tanításainak megfelelôen nem fogadnak el transzfúziót, még akkor sem, ha az az életüket mentené meg. Itt a vallásszabadsághoz való alkotmányos jog kerül szembe azzal a magyarországi elvvel, hogy életmentô beavatkozást a beteg nem utasíthat el, ha nem szenved rövid idôn belül mindenféle orvosi kezelés ellenére is halálhoz vezetô gyógyíthatatlan betegségben, illetve ha nincs olyan gyógyíthatatlan betegsége, melyben önmagát fizikailag képtelen lenne ellátni, vagy melyben fájdalmai megfelelô gyógykezeléssel sem lennének enyhíthetôk. Ez a probléma azonban még azokban az országokban is létezik, ahol elismerik a nagykorú, beszámítható betegnek azt a jogát, hogy akár életmentô orvosi kezelést is visszautasítson. Elôfordul ugyanis, hogy a Jehova Tanúi közé tartozó szülô megtagadja kiskorú gyermeke életmentô transzfúziójának engedélyezését, vagy szülés elôtt álló terhes anya tagadja meg a más okból szükségessé váló életmentô transzfúziót saját maga számára. Ezekben az esetekben az angolszász jogrendszer egyedi bírói döntést hoz, általában azonban nem szokták megengedni, hogy valaki vallási meggyôzôdésbôl saját meg nem született vagy már élô, de kiskorú gyereke életét veszélyeztesse. Olyan esetben is el szokták rendelni a Jehova Tanúi transzfúzióját az érintett akarata ellenére is, ha kiskorú gyerekei vannak, azzal az indoklással, hogy gyerekeit nem ítélheti árvaságra. Általában azonban elismerik egy nagykorú s pszichiáter által cselekvôképesnek ítélt betegnek azt a jogát, hogy akár életmentô transzfúziót is visszautasítson, ha nincsenek kiskorú gyermekei. Magyarországon ez a kérdés a gyakorlatban rendezetlen, s így minden egyes orvosnak egyedileg kell megbirkóznia ezzel a problémával. Ez nem megnyugtató állapot sem az orvos, sem a Jehova Tanúi közé tartozó betege számára, így célszerû lenne a kérdést jogilag is rendezni az elôbb felsorolt elvek figyelembevételével. 17 Az egészségügyi törvény továbbfejlesztésekor tehát szem elôtt kell tartani, hogy a polgári jog mai szabályai szerint nem teljesen cselekvôképes betegek is állapotuk alapján képesek lehetnek arra, hogy a tájékoztatást megértsék és döntésük következményeit felmérve, önállóan rendelkezzenek gyógykezelésükkel kapcsolatban. Mindez azt indokolja, hogy a korlátozottan cselekvôképesek és a cselekvôképtelenek önrendelkezési jogát differenciáltabban kell szabályozni. Másrészt további eljárási garanciákra van szükség annak érdekében, hogy azok jogai és érdekei se szenvedjenek csorbát, akik az orvosi ellátás idején bírói ítélet nélkül, de facto cselekvôképtelenek. JEGYZETEK 11.Blasszauer Béla: Orvosi-egészségügyi etika. Egységes Jegyzet. Tankönyvkiadó, Budapest, o. 12. Magyar Orvosi Kamara: Orvosetikai Statutum. (Etikai kódex Eljárási Szabály) Budapest, o. 13. L. T. Beauchamp, F. J. Childress: Principles of Biomedical Ethics. Oxford University Press, New York-Oxford, o. 14. G. Pozgar: Legal aspects of Health Care Administration. Rockville, o. 15. I. Berlin: Two Concepts of Liberty. In: Four Essays on Liberty. Clarendon Press, Oxford, o. 16. R. R. Faden, L. T. Beauchamp, L. T: A History and Theory of Informed Consent. Oxford University Press, New York Oxford, o. 17. I. E. Picard: Legal Liability of Doctors and Hospitals in Canada. Carswell Legal Publications, Toronto, o. 18. S. P. Appelbaum, W. C. Lidz, A. Meisel: Informed Consent. Legal Theory and Clinical Practice. Oxford University Press, New York Oxford, o. 19. S. P. Appelbaum et al. i. m. 77. o. 10. Ádám György (szerk.) Egészségügyi jogi kézikönyv. Közgazdasági és Jogi Könyvkiadó, Budapest, o. 11. D. Van De Veer, T. Regan (szerk.): Health Care Ethics. An Introduction. Temple University Press, Philadelphia, o. 12. Uo o. 13. I. Kennedy, A. Grubb: Medical Law: Text and Materials. Butterworths, London, o. 14. Uo o. 15. S. P. Appelbaum et al. i. m o. 16. Uo o. 17. Lásd: Csapody Tamás: Az ellátás visszautasításának joga és a vértranszfúzió. Lege Artis Medicinae, o. 96 / döntés elôtt SZÁM / FUNDAMENTUM